
Ushbu ma’ruza matni Tuproshunoslik va agrokimyo  fanidan o‘tiladigan “Quruq subtropiklar cho’l-dasht zonasining tog’ oldi tuproqlari. bo’z tuproqlar” mavzusiga bag‘ishlangan bo‘lib, unda bo’z tuproqlar asosan qayerlarda tarqalgani, bo’z tuproqlarning asosiy xossalar va xususiyatlari, bo’z tuproqlar klassifikatsiyasi, bo’z tuproqlarning umumiy harakteristikasi, tipik bo’z tuproqlarining agrokimyoviy xossalari, to’q tusli bo’z tuproqlar kimyoviy xossalari, bo’z tuproqlarning qishloq xo’jaligida foydalanilish to‘g‘risidagi ma‘lumotlar o‘zbek tillarida bayon etilgan hamda asosiy atamalar izohi–glossariy keltrilgan. Ma’ruza 2 -bosqich : 60810200- Agrokimyo va tuproqshunoslik va 60810300-  Tuproq bonitrovkasi va yer degradatsiyasi ta’lim yo‘nalishlari talabalariga mo‘ljallangan. 

[bookmark: _Hlk211585627]	Maqsad: Talabalarga bo’z tuproqlar asosan qayerlarda tarqalgani, bo’z tuproqlarning asosiy xossalar va xususiyatlari, bo’z tuproqlar klassifikatsiyasi, bo’z tuproqlarning umumiy harakteristikasi, tipik bo’z tuproqlarining agrokimyoviy xossalari, to’q tusli bo’z tuproqlar kimyoviy xossalari, bo’z tuproqlarning qishloq xo’jaligida foydalanilish to‘g‘risida ma’lumotlar berish

· REJA: 
1. Bo’z tuproqlarning umumiy tavsifi
2. Bo’z tuproqlar klassifikatsiyasi
3. Bo’z tuproqlar xossa-xususiyatlari
4. Bo’z tuproqlardan qishloq xo’jaligida foydalanish


Tayanch iboralar: quruq dasht tuproqlari, subtropik, cho’l, dasht, tog’ oldi, tipik bo’z, to’q tusli bo’z, bo’z tuproqlar, yaylovlar.

1. Bo’z tuproqlar respublikamizning vertikal zonasidagi asosiy avtomorf tuproqlardan hisoblanadi. Bu tuproqlar tog’ oldi va tog’li hududlarda tarqalgan. Ularning rivojlanishi asosan efimer-dasht o’simliklar zonasida bo’lib, O’zbekistonga chegaradosh Qozog’iston, Qirg’iziston, Tojikiston va Turkmaniston respublikalarning hududlarida, shuningdek boshqa yaqin va uzoq sharq davlatldarda ham ko’p tarqalgan. SHunday qilib bo’z tuproqlar Tyan’-SHan’ va Pomir Oloy tog’ tizmalarining yonbag’irlarida rivojlangan bo’lib, vertikal tuproqlar zonasini 1-chi bosqichini egallaydi. Bu tuproqlar O’zbekistonda Hisor tog’larining hamda Farg’ona, CHirchiq, Oxangaron, Mirzacho’l, sanzar-Nurota, Qashqadaryo, Zarafshon, Surxandaryo vodiylarida juda ko’p tarqalgan. Bu hududlarda bo’z tuproqlar tog’ oldi prolyuvial tekisliklarda, past va baland adirlarda va tog’larda tarqalgan bo’lib, mamlakatimizning vertikal tuproqlar zonasiga mos bo’lgan bo’z tuproqlar zonasini tashkil qiladi.
[bookmark: _Hlk212102782]Bo’z tuproqlar mamlakatimizning shimolida CHirchiq-Oxangaron daryo xavzalarida 1200-1300 m balandlikda tarqalgan bo’lsa, respublikamizning janubiy hududlarida (Surxandaryo, Qashqadaryo va b) bu tuproqlar 1500-1600 m balandliklardan uchraydi. Bo’z tuproqlar yuqori vertikal zonasida jigarrang  tuproqlar bilan past qismida esa Turon past tekisligida rivojlangan cho’lli bo’z qo’ng’ir tuproqlar bilan chegaradoshdir. Bo’z tuproqlarning bu xildagi tarqalishi va joylanishi ularni yevroosiyoda boshqa tuproqlardan ajratib turadi. Bo’z tuproqlarga  o’ziga xos va mos belgilar, hossalar va xususiyatlar borligidan darak beradi. SHu sababli bo’z tuproqlar hozirgi davrda Markaziy Osiyo davlatlarining  hududlaridan tashqari Afg’oniston, Eron, Arabiston, Kavkaz, Hindiston, Xitoy hamda Amerika qit’asida rivojlanganligi aniqlangan.
Bo’z tuproqlar bu och tusli bo’z, g’ovakli, yuza qismidan karbonatlashgan, kesmasidagi gorizontlarga ‘aniq bo’lingan, subtropik yarim dasht va dasht zonalarida rivojlangan tuproq tipidir.
Bo’z tuproqlarning genezisini, geografiyasini va qishloq xo’jaligida foydalanishi sohasida juda yaxshi ilmiy ishlarni quyidagi olimlar o’zlarininrg katta hissalarini qo’shganlar: S.S.Nestruyev (1913, 1915, 1931); A.N.Rozanov (1951); B.V.Gorbunov (1965); B.V.Gorbunov., J.Ikromov., D.R.Ismatov., G.M.Konoboyeva., P.A.Morozova (1975) va boshqalar.
Bo’z tuproqlarning umumiy harakteristikasi.
[bookmark: _Hlk212102835]	Bo’z tuproqlarning asosiy belgilari tog’ oldi va tog’li hududlarda rivojlangan to’rtlamchi ona jinslarda, lyosslarda rivojlanganligidir, lyosslardan tashqari bo’z tuproqlar kam qatlamli prolyuvial yotqiziqlarda ham rivojlanadi. Ayrim tog’li hududlarda bu tuproqlar tog’li jinslarning ellyuvial yotqiziqlarida ham uchraydi.
	Markaziy Osiyo olimlarining fikriga qaraganda (geologlar, tuproqshunoslar, geograflar, botaniklar va b) lyosslar tog’lardan tushadigan oqova suvlarning ta’sirida paydo bo’lgan. Biroq bu fikr ko’p tabiatshunoslar tomonidan  inqirozga uchramoqda.
	Lyosslarning asosiy tarkibi bo’zsimon rangli zarrachalardan tuzilgan. Bu rangdagi mayda zarrachali jinslar Markaziy Osiyo, Eron, Xitoy va boshqa joylarda tarqalgan cho’llardagi qumli to’plamdagi zarrachalarning geologik davrlarining o’tishi davomida joylaridan uchirilib tog’larda shamollar ta’sirida hosil bo’lgan degan fikrlar ham mavjud.
	Lyosslar tuproq paydo bo’lish ona jinsi sifatida o’ziga xos tarkibga va xususiyatga ega. Bu alomatlarga quyidagilar kiradi.:
	1) Mexanik tarkibida changli zarrachalarning ko’pligi
	2) Mikroagregatligi
	3) Umumiy g’ovakligining balandligi
	4) Karbonatlarga boyligi
	5) Kolloidlar miqdorining kamligi
	6) Singdirish kompleksining pastligi.
	Lyosslarning bu x’ususiyatlari, ularda rivojlangan bo’z tuproqlarning ko’rinishini, tuzilishini, belgilarini va hossalarini tarkibini mamlakatimizda tarqalgan boshqa tuproqlardan ajratib turadi. Past adirlardan tog’li hududlarga qarab ko’tarilgan sari yog’ingarchilik miqdori 170 mm dan to 600 mm ga qadar ko’payib boradi.
	O’simliklarning turlari va sonlari ham oshib boradi, natijada biologik faoliyat kuchayadi. Tuproqlarning yuza qismida chimli qatlam paydo bo’ladi. YOg’ingarchilik miqdori ko’p bo’lganligi sababli bu yerlarda lalmikor dehqonchiligi ham rivojlangan. Qish davrida muzlanish davri qisqaradi (170-240 kun), yoz kunlari umumiy aktiv temperatura miqdori 3500 S dan to 5800 S ga qadar ko’payadi. SHuning uchun bo’z tuproqlar tarqalgan hududlarda sug’orish dehqonchili ko’p asrlar davomida rivojlangan.
	YUqorida ko’rsatilgan faktorlar tabiiy shart-sharoitlar tog’ oldi hududlarda, adirlarda, tog’larda bo’z tuproqlarning rivojlanishiga va geografik tarqalishiga olib keladi. Bo’z tuproqlarning kesmasidagi gorizontlarini tuzilishi quyidagidan iborat.
A-A-V-Vsa-VS
	A – gumusli, bo’z rangli, chimli, g’ovakli, kichik kesakli va changsimon, qalinligi 12-17 sm.
	AB – o’tovchi kam gumusli, ko’p teshikli va g’ovakli, yomg’ir chuvalchangining izlari juda ko’p, bo’z gulrang, kesakli karbonatli, qalinligi 15-26 sm.
	BCa – karbonatli yuvilgan (ellyuvialli), qo’ng’ir kulrang, zichlangan, karbonatli qalinligi 60-100 sm.
	BC – tuproq osti lyossli jins, kulrang, sarg’ish bir xil rangda, ayrim joylarda gips va karbonatlar uchraydi. Gumus miqdori 1-3,5 % gumusning bunday miqdorda o’zgarishi bo’z tuproqlar tipchalarining  har xil balandliklarda va hududlarda turlicha rivojlanishi bilan bevosita bog’liq. Atmosfera yog’in miqdori bo’z tuproqlarni to 1-2 m ga qadar namlatishga yoki suv o’tkazuvchanligini olib keladi.
	Pastga gorizontlarda namlanish kuzatilmaydi. SHuning uchun bu tuproqlarning pastki gorizontlarida karbonatli va gipsli qatlamlar vujudga keladi. Karbonatlarning miqdori 5-11%. Laboratoriya analizlariga qaraganda bu tuproqlarda loylanish jarayonlari tuproq kesmasini o’rta va pastki qismida uchraydi. SHuning uchun bu kichik zarrachalar tuproqdagi karbonatlar bilan qo’shilib, birikib suvda erimaydigan yoki eriydigan mikroagregatlar hosil bo’ladi.
	Bo’z tuproqlarning yana bir umumiy hossalaridan biri u ham bo’lsa sindirish kompleksining kichik miqdorda bo’lishi, (8-16 mg/ekv 100 g tuproqda) biologik jarayonlar natijasida R va K ning to’planishi (0,1-3%) hamda K ning ko’pligi (0,05-0,2%).
Bo’z tuproqlar klassifikatsiyasi.
	Yuqorida ko’rsatilgan diagnostik belgilar bo’z tuproqlarga mansub bo’lib, faqat ularning  tipchalarida miqdori xususiyatlari va hossalari kamayadi yoki ko’payadi. SHuning uchun bo’z tuproqlarning diagnostik belgilarini bir-biridan ajratishda hamda ularning orasida tipchalarini bo’lishida sho’rlanish va eroziyaga chalinish jarayonlarini ham inobatga olish maqsadga muovfiq bo’ladi.
	Bo’z tuproqlar o’zlarining diagnosti ko’rsatkichlariga , begilariga alomatlariga qarab 3 ta tuproq tipchasiga bo’linadi:
1. Och bo’z tuproqlar,
2. Oddiy bo’z tuproqlar,
3. To’q bo’z tuproqlar.
Och bo’z tuproqlar zonaning ancha quruq mintaqasida tarqalgan tipcha bo’lib, bo’z tuproqlar zonasining cho’l zonasi bilan tutushgan quyi qismida odatda dngiz satxidan 300-400 dan 500-600 m gacha bo’lgan balandlikda joylashgan.
Oddiy bo’z tuproqlar 450-700 m balandlikda, to’q bo’z tuproqlar esa 600-900 m balandliklarda yoki tog’li jigarrang tuproqlar bilan chegaralangan joylarda uchraydi.
Bo’z tuproqlarning hossalari va xususiyatlari.
	Och bo’z tuproqlarning kesmasini tuzilishi quyidagidan iborat kesma №71005, N.I.Kimberg. o’rta qumoqli lyosslar rivojlangan. Qarshi shahridan 25 km sharqda Hisor tog’ tizmasining tog’ oldi adir tekisliklarida keng rivojlangan. O’simliklari asoan efimerlardan iborat.
	A1 – 0-5 sm, chimli, och tusli bo’z kesakli, strukturali, o’rta qumoqli.
	A2 – 5-16 sm, bo’z kulrang, och tusli, yuqoridagi gorizontga nisbatan biroz ochiq rangli, zichlangan, o’rta qumoqli, juda ko’p o’simliklarning ildizlari bilan qoplangan.
	B1 – 16-55 sm, bo’z qo’ng’ir, zichlanmagan, o’rta qumoqli, kam karbonatli. Karbonatlar mvayda dog’lar ‘shaklida uchraydi.
	B2 – 55-87 sm, och tusli, qo’ng’ir, juda mayin g’ovakli, changli yengil qumoqli, lyoss. 165 sm chuqurlikda qattiq jipslashgan gips dog’lari uchraydi.
	Och bo’z tuproqlar gumusning kamligi sabali uning morfologik genetik gorizontlari uncha yoriq ifodalanmagan. Xlorid kislota ta’sirida hamma gorizontlar shiddatli qaynaydi. Xashoratlar va turli jonivorlar inlarining bo’lishi rivojlanishi va tarqalishi bu tuproqlar uchun xarakterlidir.
	Oddiy bo’z tuproqlar O’zbekistonning tog’li hududlarida 300-500 m dengiz satxidan balandliklarda rivojlangan. O’simliklari efimerlar va efimeriodlardan iborat. Bu tuproqlarning kesmasining tuzilishi quyidagicha: A1 – A2 – V1 – V2 – V3 – S.
	A1 – zichlangan, chimli, och tusli, kulrang, kam kesakli, qalinligi 7-8 sm.
	A2 – qalinligi 10-12 sm, och tusli, kulrang, o’simlik ildizlari bilan qoplangan, mayin kam kesakli, quruq.
	B1 – 10-12 sm och tusli, qo’ng’ir, kam qattiqlangan, chkvalchanglar izlari ko’p, karbonat dog’lari mavjud bo’lib, ko’p kesakli.
	B2 – 10-15 sm och tusli, mayin karbonatli, 70-85 sm chuhurlida ona jinsi lyosslar joylashgan.
	YUqorida ko’rsatilgan morfologik belgilar tuzilishi sho’rlanmagan oddiy bo’z tuproqlarga moyildir. Ushbu tuproq tipchasining pastki 120-150 sm chuqurlikda gipsli sho’rlangan qatlam uchraydi. Agarda oddiy bo’z tuproqlar qattiq tog’ jinslarida rivojlangan bo’lsa, ularning kesmasidagi gorizontlarning qalinligi kamayadi. Karbonat qatlamchalarining qalinligi ham qisqaradi. Bu xildagi morfologik tuzilish ularning rangini hamda karbonatlarning miqdorining pasayishini ko’rsatadi. SHunday qilib oddiy bo’z tuproqlar o’ziga xos morfologik va genetik tuzilishga egadir.
	To’q bo’z tuproqlar tipchasi baland tog’ oldi adirlarida tarqalgan zonasi bilan chegaradoshdir. To’q bo’z tuproqlar o’zlarining bioiqlim va gidroiqlim sharoitlari bilan oddiy bo’z tuproqlar bilan aniqlashsa ham ayrim o’zgarishlari va belgilari bilan farq qiladi. Masalan: sovuq davrning ko’pligi, yog’in miqdorning 2-3 barobar ortiqligi, baland hududlarda joylashganligi (1200-1500 m) hamda tuproq paydo bo’lish ona jinslari ellyuvial va delyuvial jinslaridan tashkil topishi ularning mustaqil tuproq tipchasi ekanligini ko’rsatadi. Tuproq paydo bo’lish tog’ jinslaridan oxaktoshlar, dolomitlar, loyli slanslar, qumli toshlar va boshqalarni ko’rsatish mumkin.
	O’simliklarni ko’p yillik o’tlardan, hamda efimerlardan, butazorlardan, bodom va ayrim joylarda archalardan tashkil topgan.
	Oddiy bo’z tuproqlar kesmasining tuzilishiga o’xshash ya’ni A1-A2-V1-V2-V3-S.
	A1 – 0,5 sm to’q bo’z tusli, qoramtir, og’ir qumoqli, o’simlik ildizlari bilan qalin qoplangan.
	A2 – 5-15 sm to’q tusli, zichlangan, kam kesakli, og’ir qumoqli.
	B1 – 15-32 sm to’q tusli, qo’ng’ir, o’simlik ildizlari bilan qoplangan.
	B2 – 32-60 sm bo’z rangli, qo’ng’ir o’simlik ildizlari bilan qoplangan, yong’oqsimon va kesakli strukturaga ega, ayrim joylarda karbonatlar dog’i uchraydi.
	B3 – 60-90 sm bo’z tusli, kulrang, karbonatli.
	C – 90-154 sm bo’z, kulrang qumoqli, juda ko’p karbonatli, bir xil lyossli qumoqlarda rivojlangan, strukturasiz, kichik g’ovakli.
	Bo’z tuproqlarning belgilari, mexanik tarkibi, tuz tarkibi, karbonat va gips miqdori, singdirish kationlarning tarkibi, gumus va azot miqdori, gumusdagi gurux va fraksiyalarning tarkibi, R va K miqdori, mineralogik tarkibi, suv ko’rsatkichlari keltirilgan (B.V.Gorbunov., J.Ikromov., D.R.Ismatov va boshqalarning ma’lumotlari bo’yicha, 1974).
        Tuproq unumdorligini oshirish, uning evolyutsion rivojlanishini genetik jihatdan baholashda agrofizikaviy xossalarni bilish mudim ahamiyat kasb etadi. Bu urinda birinchi bo’lib, yana bir tuproqlarning mexanik tarkibi, uni tashkil qiluvchi birlamchi va ikkilamchi minerallarning fizikaviy xususiyatlarini yaxshi baholovchi solishtirma massasi tug’risida fikr yuritish lozim.[footnoteRef:1] [1:  Enciclopedia of Soil Science Second Edition edited by Rattan lal  7-bet] 

      Bo’z tuproqlarning tarkibidagi gumus miqdori 1-4%, 2 m chuqurligidagi zaxirasi 5-150 t/ga. Mexanik tarkibi o’rta va og’ir qumoqli. SHo’rlanish va sho’rxoqlanish jarayonlari kuzatilmaydi. Ayrim tuproq kesmasini 130-200 sm chuqurligida gips qatlamining rivojlanishiga ko’ra, bu tuproqlarda quruq qoldiq va CaCO4 miqdorlari ko’payadi, 65018 kesma. Qolgan tuzlarning yig’ilishi yoki to’planishi bo’z tuproqlar kesmasini gorizontlarida deyarli sezilarli darajada emas.
	Bo’z tuproqlar karbonatli. Karbonatlarning miqdori 2-10%. Ularning miqdorlari och bo’z tuproqlarda maksimum darajada tuplanib, to’q bo’z tuproq tipchasida kamayadi.
	Singdirish kationlarning miqdori 7-14 mg.ekv 100g tuproqda. Gumus gorizontida singdirish kationlarning miqdori 8-14 mg.ekv 100 g tuproqda bo’lib, ularning ko’rsatkichlari tuproq kesmasining o’rta va pastki gorizontlarida kamayadi. Singdirish kationlarining tarkibida eng ko’p miqdorini kal’siy (70-85%), keyin magniy (6-30%) egallab, natriy va kaliy kationlarining ko’rsatkichlari 2-10% tashkil qiladi.
	Bo’z tuproqlarda gumus miqdori 1-4 % bo’lib, ularning ko’rsatkichlari turli tuproq tipchalarida xar xil. Azotning eng ko’p miqdori ham gumus gorizontida to’plangan (0,103 – 0,256%). C:N nisbati 5-8. Gumus tarkibidagi gumin kislotalarning ko’rsatkichlari biroz ko’proq (29-39%), ful’vokislotalarning miqdori esa kamroq (22-28 %) bo’lib, bo’z tuproqlarga ful’votli-guminli tarkib xarakterlidir. Gumin kislotalarning tarkibida asosan II va III gurux fraksiyalari egallasa (12-18%), ful’vokislotalar tarkibida   I va II gurux fraksiyalari 6-13 % tashkil qiladi, Sgk : Sfk nisbatan 0,8 – 1,3 (gumus gorizontida). Gumin kislotalarning miqdori ko’p bo’lganligi sababli, ular bo’z tuproqlarning gumusli va o’tovchi gorizontlarining rangini bo’zsiomn sifatda bo’lishga olib keladi (B.V.Gorbunov., J.Ikromov, JIsmatov va b 1974) hamda donador strukturani tashkil qilishda ishtirok etadi.
	Bo’z tuproqlar fosfor va kaliy elementlariga boy. Fosforning eng ko’p miqdori oddiy bo’z tuproqlarning  gumusli gorizontida bo’lib, uning miqdori to 0,233 % gacha. Fosforning bu darajada to’planishi asosan biologik jarayonlar bilan bog’liqdir. Tuproqlarning pastki gorizontlarida ya’ni lyosslarda biologik jarayonlar deyarli rivojlanmaganligi sababli, fosforning miqdori juda kam (0,10-0,12 %). Bo’z tuproqlarda yalpi fosforning miqdori ancha ko’p bo’lsa ham ularning ko’p qismi kam eruvchan shakllarida bo’lganligiga ko’ra o’simliklar tomonidan  nihoyat darajada kam o’zlashtiriladi.
	Bo’z tuproqlarning ona jinslari lyosslarda kaliy to’playdigan minerallar-dala shpatlari va smodalar ko’p  bo’lganligi sababli, bu tuproqlarda  kaliyning yalpi miqdori juda ko’p 1,7-2,4%, harakatchan shaklli esa to 723 mg/kg qadar yetadi.
	Bo’z tuproqlarning yalpi kimyoviy va mineralogik tarkibi deyarli bir xil. Ularning tarkibida asosan kvars, dala shpati hamda kaolinit, xlorit va boshqa minerallar uchraydi.
	Bo’z tuproqlar yaxshi mikroagregatlik qobilyatiga, suv-fizikaviy hossalari yaxshi.
Bo’z tuproqlarning qishloq xo’jaligida foydalanilishi.
	A.Middendarf o’zining 1882 yilda chop etilgan “Farg’ona vodiysi xissalari” kitobining 4-betida quyidagilarni yozgan g’ “Qora  tuproqlar va bo’z tuproqlar o’zlarining unumdorligi bo’yicha teng raqobatli tuproqlardan hisoblangan bo’lib, o’zlarning tashqi qiyofasiga hamda boshqa hossalariga qaraganda bir-biridan katta farq qilib, qorong’u va kunduzni bildiradi”.
	Bo’z tuproqlar qadimiy tarixiy ma’lumotlarga qaraganda Markaziy Osiyo O’rta va YAqin SHarqda ko’p asrlardan beri sug’orish dehqonchilikda foydalanib madaniy dehqonchilikning asosiy yerlaridan hisoblanadi. Botaniklarning tadqiqotlarga qaraganda Markaziy Osiyo, Eron, Hindiston bug’doy, roj, nuxat va osiyo paxtasining asosiy markazi hisoblanadi. Bu dehqonchilik tog’li hududlarida joylashgan bo’lib, tuproqlarda esa sug’oriladigan bo’z tuproqlardan tashkil topgan.
	Atoqli botanik M.G.Popovning (1929) fikriga qaraganda o’rta yer dengizi hududlariga mansub bo’lgan mevalaridan olma, muro’t, olxo’ri, bodom, anjir, gilos, yong’oq, o’rik va boshqalar ham  Markaziy Osiyda juda eski zamonlardan beri madaniylashtirilgan. Bu ishlar haqidagi ma’lumotlar Markaziy Osiyoda taraqqiy etgan. Bakteriya, Movarounnaxr, sug’diyona va boshqa davlatlarning qadimiy kitoblarida saqlanib qolgan. SHunday qilib bo’z tuproqlar zonasi inson sivilizatsiyasida dunyo tarixida sug’orish dehqonchiligi sohasida o’zining xissasini qo’shib qishloq  xo’jaligi uchun tabiiy tuproqlarning eng avval o’zlashtirilishi va samarali foydalanishi bilan ajralib turadi. SHu tufayli O’zbekistonda bo’z tuproqlar qishloq xo’jaligini rivojlantirishda va sug’orish dehqonchiligini yanada yuqori darajada boshqarish taraqqiy etishda va turli madaniy o’simliklarning yetishtirishda muhim rol o’ynaydi.
	Hozirgi davrda bo’z tuproqlarda paxtachilikdan tashqari g’allachilik yetishtirish ishlari ham keng rivojlanib bormoqda. Bu yo’nalishlar mamlakatimizning qishloq xo’jaligining asosiy tarmoqlaridan hisoblanadi. Undan tashqari bo’z tuproqlar hududlarida bog’dorchilik, uzumchilik, polizchilik va lalmikorlik ham riojlangan.
	Bo’z tuproqlarning salbiy agronomik xususiyati ularning kam gumumsligi va shunga ko’ra azotning ham uncha ko’p bo’lmasligi. Bu tuproqlarning genetik hossalariga qarab yerga o’g’it solish, sug’orish, ushningdek almashlab ekishni joriy qilish ishlari ekinlarning hosilini ko’paytirishga olib keladi. Bo’z tuproqlar sug’organdan keyin yuqori biologik aktivlikka ega bo’ladi.


Nazorat savollari: 
1. Bo’z tuproqlar asosan qayerlarda tarqalgan?
2. Bo’z tuproqlarning asosiy xossalari?
3. Tipik bo’z tuproqlarining agrokimyoviy xossalari?
4. To’q tusli bo’z tuproqlar kimyoviy xossalari? 

. TUPROQ ORGANIK MODDASI 
`	Tayanch tushunchalar Gumus haqida tushuncha, tuproqdagi organik moddalar guruhi, gumin kislotalari, fulvokislotalar, gumin modda, gematomelan kislota, ulardagi elementlar tarkibi, turli tuproqlarda gumus miqdori va sifat tarkibi. Tuproqdagi organik moddalar tirik organizmlar, mikroorganizmlar, o‘simlik qoldiqlarining chirishidan hosil bo‘lgan spetsifik moddalar yig‘indisidan iboratdir. 
Tuproqdagi organik moddalar, o‘simlik va hayvonot qoldiqlarining chirishidan hosil bo‘ladi. Birinchi o‘rinda o‘simlik mahsulotlari, ildizlar va qolgan qismini esa tirik jonivorlar qoldiqlari massasi tashkil etadi. Hayvon va mikroorganizmlar qoldiqlari tuproqni oqsil va uning tarkibidagi azot bilan boyitadi. O‘simlik fitomassaning miqdori tundra mintaqasida 150 dan 2500 g/m2, o‘simlik ildizlari esa undan 3-4 marta ko‘p. Mikroorganizmlar biomassasi 10-15 g/m2, umurtqasiz hayvonlar qoldig‘i 1-3, yer usti umurtqali hayvonlar qoldig‘i esa 0,01 g/m2 ni tashkil qiladi. O‘rmon mintaqalarida fitomassa 25-40 ming g/m2, ildizlar esa yyer usti fitomassasidan 3-5 marta kamroq bo‘ladi. 
Cho‘l mintaqalarida esa o‘t o‘simliklar fitomassasi 1200 dan 25000 g/m2, ildizlar miqdori esa yyer yuzasidagi fitomassadan 3-6 marta ko‘proq. Cho‘l mintaqasida, mikrooorgnizmlardan sporali baktyeriyalar, aktinomitsetlar miqdori oshib, zambrug‘lar ham ko‘payadi. Bulardan tashqari, bu mintaqa tuproqlarida chuvalchanglar 12-16 g/m2 ni tashkil qiladi. Sahro mintaqalarida esa fitomassa keskin kamayib, yer yuzi massasi bilan va ildizlar o‘rtasidagi nisbat 1:8 va 1:9 doirasida o‘zgaradi. Demak, turli 39 mintaqalardagi fitomassaning miqdori tuproq tarkibidagi oqsil, uglevod, lipid va aromatik moddalar miqdorini belgilaydi. Tuproq tarkibida gumusning hosil bo‘lishi to‘g‘risida birqancha nazariy va amaliy tushunchalar mavjud. 
Rus olimi M.V.Lomonosov “vaqt o‘tishi bilan hayvon va o‘simliklar qoldig‘i chirish natijasida gumus hosil bo‘ladi” deb yozib ketgan. I.G.Valyerius gumus g‘ovak, qoramtir rangda bo‘lib, sernamlanganda ko‘pincha bulutsimon holga, quriganda changsimon holatga o‘tadi. Xullas gumusning kelib chiqishi o‘simlik qoldiqlarining chirishidan, ya’ni parchalanishidan kelib chiqqan deb tushuntiradi. Keyinchalik P.A.Kostichev, S.P.Kravkov, A.G.Trusov tuproq organik qismini turli jonivorlar va mikroorganizimlar yashash sharoitining maxsuli sifatida tushuntiradi. L.S.Mayard laboratoriya sharoitida aminokislotalar va uglevodlar aralashmasidagi gumusga o‘xshash qoramtir moddalar ajratib oldi. V.R.Vilyams gumus hosil bo‘lishini oliy organizmdagi organik moddalar sintezi, ular nobud bo‘lgach, mikroorganizmlar tomonidan parchalanishdagi galma gal sodir bo‘ladigan jarayonlar mahsulidir degan xulosaga keladi. Uning ta’biricha daraxtzor o‘simliklar va ular bilan bog‘liq bo‘lgan zamburug‘lar, aktinomitsetlar va anaerob baktyeriyalar ta’sirida suvda eriydigan kren kislotasi (fulvokislotalar) sintezlanadi. O‘tsimon o‘simliklar va ular bir biri bilan bog‘liq holda yashaydigan aerob va anaerob mikroorganizmlar ta’sirida gumin kislotasi (qo‘ng‘ir guminlar), dasht o‘tsimon o‘simliklari farmatsiyasi aerob mikroorganizmlari ishtirokida gumin kislotasini hosil qiladi. 
Tuproq tarkibida gumus moddalarining hosil bo‘lishi ximizmida uch xil yo‘nalish mavjud. Birinchi yo‘nalish o‘simliklar qoldiqlari ximizmi. I.V.Tyurin, 1937; S.Vaksman, 1937; M.M.Kononova, 1951,1964; L.N.Aleksandrova, 1980; A.D.Fokin, 1981. Ikkinchisi esa o‘rmon tushamining morfologik o‘zgarish mexanizmidir. Bunda asosan chirish tezligi (R.E.Myullyer, 1897; E.Ramann, 1905; G.F.Morozov, 1912; N.P.Remezov, 1958; A.F.Sokolov, 1959; A.F.Chyertov, V.S.Shumakov, 1941) o‘rganildi. Uchinchi yo‘nalish – o‘simliklarning chirishida makro-va mikroorganizmlar ta’sirini (P.A.Kostichev, 1986; V.YA.Chastuxin, 1949; T.G.Mirchnik, 1976; N.A.Chyernova, 1977; B.R.Striganova, 1980) har tomonlama o‘rganganlar. Tuproq tarkibidagi gumus hosil bo‘lishini o‘rgangan bir qator olimlar I.V.Tyurin, M.M.Kononova, S.S.Dragunov, V.V.Ponomaryova, 40 L.N.Aleksandrova, V.Kubiena organik moddalar tarkibiga binoan uch guruhga bo‘ladi. 1. Xali chirimagan o‘simlik va hayvon qoldig‘idagi dastlabki moddalar (oqsillar, uglevodlar, ligninlar, yog‘lar va boshqalar). V.Kubiena bo‘yicha dag‘al gumus Modyer. 2. Gumusga aylanayotgan oraliq mahsulotlar (aminokislota-oksikislota, fenol, monosaxarid kabilar) V.Kubiena bo‘yicha Moog. 3. Gumus moddalari, gumusning o‘ziga hos spetsifik asosiy qismi bo‘lib, barcha gumusning 85-90 % tashkil qiladi. Gumusning o‘ziga xos bo‘lmagan qismi hisoblangan birinchi va ikkinchi guruh organik moddalar gumusning 10-15 % tashkil qildi, V.Kubiyena bo‘yicha myul. 
Tuproq gumusining tarkibi va xossalari 1. Tuproq gumusini o‘rganish va tekshirish ishlari bundan 150 yildan ortiq davrdan buyon olib borilib, ko‘plab ilmiy asarlar yaratilishiga qaramasdan gumusning tabiati, ayrim tarkibiy qismlarining struktura formulasi, tuzilishi hamda tuproq chirindisining paydo bo‘lish mexanizmi, tuproq xossalariga va o‘simliklarga ta’siri haqida aniq tasavvurga ega emasmiz. Buning asosiy sababi gumus juda murakkab tarkibli organik modda bo‘lib, uni toza holda ajratib olish qiyin. Chunki tuproqning mineral qismi organik moddalar bilan mustahkam birikkan bo‘lib, gumus moddalarini ajratib olish usullari hozirgacha mukammal emas. 
Gumusning kimyoviy tarkibini o‘rganishga doir dastlabki tadqiqotlar shved olimi Ya.Berselius tomonidan olib borildi. U 1836 yilda tuproq chirindi moddalarini tekshirib qator o‘ziga xos organik birikmalarini kren, apokren, gumin, ulmin kabi to‘rtta gumus kislotalarini ajratdi. Bu kislotalarning tarkibi keyinchalik V.R.Vilyams va boshqa qator olimlar tomonidan batafsil o‘rganildi. 
Tuproqlar organik moddasini o‘rganish muommasi ilgari ham,hozirgi vaqtda ham tuproqshunoslik sohasida juda katta nazariy va amaliy ahamiyatga ega desak, mubolog‘a bo‘lmaydi.Ma’lumki,tuproq organik moddasi (gumus)ning genezisi,unumdorligini kelib chiqishida va muhofazasidagi roli beqiyosdir. 
Qishloq va suv xo‘jaligi ishlab chiqarishini barqaror rivojlantirish,tuproqlarni kimyoviy tarkibini optimallashtirish, hamma tirik organizmlar normal yashashi uchun ekologik muhitni sog‘lamlashtirish va insoniyat uchun zarur bo‘lgan biomahsulotlarni ekologik toza,sifatli holda etishtirish uchun tuproqda organik qoldiqlar gumifikatsiyasi va minerializatsiyasini to‘g‘ri yo‘lga qo‘yish va shu orqali organik moddasi 41 (gumus) miqdorini oshirish,uning sifat tarkibini yaxshilash masalalarini hal qilish o‘ta zarurdir. 
Hozirgi vaqtda mamlakatimiz dehqonchiligida mavjud bo‘lgan g‘o‘za-g‘alla, poliz va intinsiv bog‘dorchilik ekinlarini etishtirish tizimini yanada takomillashtirish, yerdan foydalanishni oqilona tashkil etib, rejalashtirilgan hosilni olish bilan bir vaqtda tuproqda organik modda balansini asosan o‘simliklardan qoladigan qoldiqlar hamda organik o‘g‘itlar va organo mineral kompostlar qo‘llash hisobiga ijobiy ko‘rsatkichga etkazishni talab qiladi. Tuproqni organik moddasi o‘ta murakkab tarkibga ega. 
Tuproqdagi o‘simlik va hayvonat qoldiqlari qisman mineralizatsiyaga uchraydi. Ularning asosiy qismini tashkil etuvchi organik moddalar o‘zaro va tuproqning mineral qismi bilan murakkab kimyoviy reaksiyalarga kirishib tuproqning o‘ziga hos bo‘lgan murakkab va o‘ziga hos bo‘lmagan yangi organik birikmalar hosil qiladi. Bu moddalar majmuini chirindi yoki gumus moddalari deb qabul qilingan. Bular soha adabiyotida ko‘pincha tuproq organik moddasi ham deb ataladi.
Tuproq organik moddasi asosan gumin kislotalari, fulvokislotalar va gumindan hamda boshqa organik birikmalardan tashkil topgan. Tuproqdagi bu moddalar uning asosiy xususiyati-unumdorlikni belgilovchi muhim tarkibiy qism bo‘lib hisoblanadi. 
Qishloq xo‘jaligining asosiy ishlab chiqarish vositasi bo‘lgan tuproqda organik moddani yig‘ilishi va ko‘p bo‘lishi, avvalo, undagi biokimyoviy faollikni ushlab turadi, energiya jamlanish miqdori kshpayadi, o‘simliklarni azot va boshqa oziq moddalar bilan, fotosintez jaroyonini esa yangi hosil bo‘lgan karbonat angidrit gazi bilan muttasil ta’minlab turishini vujudga keltiradi va hokazo.Shu bilan birga tuproq organik moddasi tuproqning fizikaviy, fizik-kimyoviy va boshqa kimyoviy xossalariga ta’sir ko‘rsatadi. Shundagina, tuproqning yuqori darajali, davomli va doimiy unumdorligi ta’minlanadi. 
Gumus moddalarinig fiziologik funksiyasi ularning to‘g‘ridan to‘g‘ri fiziologik faolligida yaqqol ko‘rinadi.Gumin kislotalari va fulvo kislotalar (i.V.Tyurin,1963) kichik miqdorlarda o‘simliklarda,ayniqsa uning rivojlanish davrida ildiz hosil bo‘lish jaroyonini faollashtiradi. Bundan tashqari gumin kislotalari o‘simlik membranalarining o‘tkazuvchanligini oshiradi va shu bilan birga o‘simlikka suv va oziq elementlarining o‘tishni tezlashtirishga yordam beradi. 
Gumin kislotalarining kolloid va chin eritmalarining kichik konsentratsiyalarini o‘simlikka ta’sirining ko‘p qirrali muhim tomonlaridan biri o‘simliklarning ferment tizimlarini faollashtirish qobilyati ko‘rinadi. Gumusning kimyoviy tarkibi qanday elementlardan iborat ekanligi aniqlanib, chirindi hosil bo‘ladigan o‘simliklar qoldiqlari tarkibidan farq qiladi (jadval). Demak, gumus tarkibida o‘simliklarga nisbatan uglerod va azot miqdori ko‘payib, kislorod va vodorod aksincha kamayadi.
 Olingan ma’lumotlarga ko‘ra hozirgi vaqtda gumus 42 moddalari tarkibi: gumin kislotalari, fulvokislotalar va gumin (gidrolizlanmaydigan) moddalardan iborat. Ba’zan alohida gimatomelan kislotasi ham ajratiladi. Gumin kislotalari siklik tuzilishga ega bo‘lgan azot saqlaydigan yuqori molekulyar organik kislota bo‘lib, suvda kam eriydi, mineral kislotalarda esa erimaydi. Gumin kislotalari ishqorlarda eriydi, ular eritmasi qoramtir rangda bo‘lib, to‘q jigarrangdan qoragacha o‘zgarib turadi. Mineral kislotalarning vodorodi hamda ikki, uch valentli kationlar ta’sirida eritmadan cho‘kmaga tushadi. Gumin kislotalarning element tarkibi uglerod (50 62), vodorod (2,8-6,6), kislorod (31-40) va azot (3-6) foizdan iborat. Gumin kislotalari tarkibida kul elementlari 1-10 foiz atrofida o‘zgarib, ular molekulalarining doimiy komponentlari emas. 
Gumin kislotalari molekulasining muhim qismi karboksil, fenol-gidroksil, metoksil, karbonil va amidlar kabi funksional gruppalaridan tashkil topgan. Keyingi ma’lumotlarga ko‘ra gumin kislotalari tarkibida aromatik va geterotsiklik komponentlar 50-60, uglevod komponentlari - 25-30 va funksional gruppa 10-25 foiz atrofida bo‘ladi. 

Organik modda-tuproq unumdorligining juda muhim ko‘rsatgichi yani komponent-elementlaridan biridir.
 Tuproqning struktura hosil bo‘lish jaroyonlari, suv, havo va issiqlik rejimlari, oziqa elementlari bilan ta’minlanish sharoitlari organik moddaning sifati va miqdori bilan bog‘liqdir. Tuproq organik moddasining har-xil guruhlari (gumin kislotalari,fulvo kislotalar va guminlar) va ularning tuproq mineral qismi bilan bog‘lanishi o‘simliklar oziqlanishida va tuproq hosil bo‘lishida bir xil rol o‘ynamaydi. Tuproq organik moddasi tarkibi uning tarkibidagi kiritmalar darajasi va moddalarning o‘zgarishiga bog‘liq. 

Kiritmalar (turli o‘simlik va o‘simlik to‘qimalari, mikroorganizmlar, fauna) va ularning turli bosqichda yoyilishi natijasida murakkab tuzilishli tuproq organik moddasi hosil bo‘ladi. Tuproq organik moddasini turli fraksiyalarga bo‘linganda quyidagi manzara hosil bo‘ldi (2-rasm) Biokimyoviy fraksiya, lignin, karbogidratlar va oqsillar biokimyoviy metod orqali ajratiladi. Tuproq organik moddasining hammasi ham bu metod orqali aniqlab bo‘lmaydi. Buning sababi turlicha bo‘lishi mumkin: a) tuproq organik 43 molekulalari o‘simlik yoki mikroorganizmlardan turlicha bo‘lib, tuproq organik moddasining birlashishiga bog‘liq. 2. Tuproq organik moddalar murakkabligi turli xil tomondan yondashish mumkin. Gumus kislota: bularga tuproq organik moddasida uchraydigan barcha kislotalar kiradi. Fizik fraksiya: bu fraksiya tuproq zarrrachalarining diametri kiradi.
Tuproq organik moddasining asosiy komponentlari 
O‘simlik qoldiqlari turli o‘lchamli fraksiyalar (makro organik moddalar >50 mm yoki >200 mm ) fraksiya zichligi (<1.6 g km_3), yoki zichlik yoki o‘lchamlarning aralashmasida chiriydi. Tuproq organik modda zarrachalari tuproq dispersiyasi, elaklashdan keyin ajraladi.Tuproq organik modda zarrachalari tuproq organik uglerodining 10-25% ini tashkil qiladi. 
O‘simlik qoldiqlari odatda tuproq matrikslaridan osonlik bilan ajraladi. Tuproq agregatlarida ko‘proq nam modda tuproq agregatlarini yopib qo‘yadi. Tuproq organik modda zarrachalari tuproq organik moddasining fraksiyalari va bu tuproq organik modda o‘zgarishiga indikator bo‘lib xizmat qiladi. Tuproq organik modda zarrachalari uglerod va azotning o‘zgaruvchan manbasi bo‘lib, mikroorganizmlar va faunalar tomonidan foydalaniladi. Bu “biologik faol fraksiya” va qisqacha qilib aytganda oziq havzasi deyiladi. 
Tuproq organik modda zarrachalari tuproq agregatsiyasida muhim rol o‘ynaydi, tuproq agregatlarining formatsiyasining yadrosi zarrachalaridir. Tuproq organik modda zarrachalari pestitsid va og‘ir metallarni juda yuqori darajasida saqlaydi.  
Biota va biomolekulalar 
Tuproq tirik organizmlari tuproq organik moddasining ajralmas qismi. Mikrob biomassasi tuproq organik uglerod va azotning 1-3% va 2-6% qismini tashkil etadi. Mikrob biomassasi oziqa moddalari va organik moddaning sikli va transformatsiyasini bajaradi.Azot mineralizatsiyasi-ning indikatori hamda tuproq ifloslanishi yoki tuproq organik moddasining o‘zgarishida ilk indikatoridir. 
Ildiz, bakteriya va zamburug‘ kabi organizmlar tuproqda biomolekulalarni ajratib chiqaradi. Tuproq organik moddasining eruvchi qismi 
Tuproq organik modda mayda fraksiyasi tuproqda eruvchan qism bo‘ladi. Eruvchan organik modda o‘simlik qoldiqlari va mikroorganizmlarning chirishi natijasida hosil bo‘lgan mahsulot. Bu organik kislotalar, fenollar, karbogidratlar, amino kislotalar va oqsillar hamda fulvo kislotalarni tashkil etadi. Eruvchi organik modda funksional muhim fraksiya bo‘lib, mineral nurash va podzollanishda ishtirok etadi. 
Gumus moddalar 
GUMUS, tuproq chirindisi – tuproq ustki qatlamidagi organik modda. Turli o‘simlik hamda hayvon (hasharotlar) o‘limtasi qoldiqlarining chirib parchalanishi natijasida hosil bo‘ladi.Tarkibida uglerod, vodorod, kislorod, azot, kuldan iborat bo‘lib, gumus moddasining 60-80% ini uglerod tashkil etadi. Tuproq gumusi tarkibi 
Biz tuproq organik moddasini bir necha guruhlarga bo‘lishimiz mumkin Tuproq gumusi 2 fraksiyadan iborat: ajralish mahsulotlari va gumus moddalari. Har ikkala fraksiya kimyoviy moddalardan iborat. Gidroksil (OH-), karboksil (COO-), fenol (C6P5OH) va benzin (C6H6) gruppalari.  Tuproqning gumusi kimyoviy tuzilishi murakkab bo‘lib uni keltirish qiyin.  
Organomineral birikmalar 
Tuproq organik moddasi minerallar bilan birikkan. Bu miqdor jihatdan juda 
muhim: taxminan 40-80% tuproq uglerodini tashkil etadi. Tuproq organomineral birikmalari juda muhim chunki u tuproqning mineral xossalarini va organik bo‘laklash dinamikasiga ta’sir qiladi. Tuproqda birlamcha va ikkalamchi organominerallar bor  Organik moddalar tarkibi. Organik moddalar tarkibidagi P va S Oltingugurt har doim ham tuproq tarkibiy bir qismi hisoblanadi. 
O‘lanlarni va o‘rmon tuproqda C : N nisbati taxminan 200 ni va va qishloq xo‘jaligida foydalaniladiga yerlarda taxminan 130 ni tashkil etadi. Organik moddada oltingugurt 90%dan ko‘p bo‘lib, sulfat kislota taxminan 30-75% ni tashkil etadi. Oltingugurtni miqdori yerdagi kislorod miqdoriga bog‘liq.  
Fosfor ham tuproq organik moddasining 60% ini tashkil etadi. Tuproqda umumiy fosforning 50% aniqlangan. Spektroskopiya yordamida yadroviy tahlil qilinganda (31P) li fosforning ortofosfat monoesterini o‘z tarkibida bo‘lgan POnO32- (inositol fosfat, mononukleotides, shakar fosfatlar), ortofosfat diester P1-OP 2-OnO2-(fosfolipidlar, DNK va RNK, teichoik kislotalar) shakllari aniqlandi. 
Tuproq organik moddasiga dinamikasi Tuproq organik moddasi dinamikasi tuproqqa kiruvchi va tuproqdan chiquvchi moddalarga bog‘liq. 
Vaqt aylanmasi organik moddalarni yillik kiritish bilan tuproqda gumusning sifatida aniqlanadi: 
vaqt aylanmasi: (a) = organik moddaning miqdori (kg m−2)/yillik sof kiritmalar (kg m−2 a−1). 
Organik modda kiritmalarining yillik miqdori 3-5% ni tashkil etadi. K miqdori ham bir xil miqdorda atmosferaga qaytadi. Bu jarayon turli asrlar davomida ro‘y beradi. 
Tuproq organik moddasiga ta’sir qiluvchi faktorlar 
Tuproq organik moddasi dinamikasi tuproqning kiritmalariga bog‘liq bo‘ladi. Atrof-muhit faktorlari tuproq organik moddasining dinamikasiga ta’sir ko‘rsatadi: ob-havo (issiqlik, suv), kislorod, tuproq mineralogiyasi, tuproq muhiti pH va tuproqni boshqarish (o‘g‘it qo‘llash va ishlov berish). 
Organik modda dinamikasi turli jarayonlarga C, N va P dinamikasi, C va N suvning oqishi bilan dinamikasi, C ning tuproq strukturasi bilan dinamikasiga bog‘liq. 
Tuproq profilinning sathi oshishi bilan tuproq uglerod organik moddasining miqdori ham o‘sib boradi.Uglerod 13 izatopi uglerod 14 izotopiga tuproqda boradigan vegetatsiya sababli o‘zgaradi. Bu jarayon bir necha yillar davomida sodir bo‘ladi.

